সিমলা ব‍্যায়াম সমিতি হলো ১৯২৬ খ্রিষ্টাব্দে উত্তর কলকাতায় নেতাজী সুভাষচন্দ্র বসুর অত‍্যন্ত আস্থাভাজন বাঙালি বিপ্লবী অতীন্দ্রনাথ বসু প্রতিষ্ঠিত সংগঠন যা প্রথমদিকে মূলত শরীরচর্চা কেন্দ্র হিসাবে গড়ে ওঠে। শতবর্ষ প্রাচীন এই সমিতি প্রতিষ্ঠার মূল লক্ষ‍্য ছিল- দুর্গাপূজার আড়ালে স্বাধীনতা সংগ্রামীদের শরীরচর্চা ও অস্ত্র প্রশিক্ষণ দেওয়া।  প্রেক্ষাপট উত্তর কলকাতার সিমলা এলাকার মহেন্দ্র গোস্বামী লেনের বাসিন্দা অতীন্দ্রনাথ বসু ( ১৮৭৩ - ১৯৬৫ ) প্রথমদিকে বিশ্বকবি রবীন্দ্রনাথের পরামর্শে "মহেশালয়" নামে একটি স্কুল এবং ১৯০৫ খ্রিস্টাব্দে ভারত ভাণ্ডার সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৯,  নামে এক সংস্থার মাধ্যমে নানা সমাজকল্যাণমূলক কাজে লিপ্ত ছিলেন। সেই সঙ্গে যুগান্তর বিপ্লবীদলের সদস্যদের সাথে প্রত্যক্ষ যোগাযোগ রাখতেন। বৈপ্লবিক কাজে তিনি ছিলেন যতীন্দ্রনাথ মুখোপাধ্যায়ের ঘনিষ্ঠ সহযোগী এবং ঋষি অরবিন্দের অনুগত। বিভিন্ন সময়ে তিনি প্রথম সারির বিপ্লবী নেতাদের সহকারী হিসেবে স্বাধীনতা সংগ্রামে অংশগ্রহণ করেন। ১৯১৬ খ্রিস্টাব্দের ৪ মার্চ রাজনৈতিক কর্মকাণ্ডে স্বাধীনতা সংগ্রামের সময় তিনি এবং তার জ্যেষ্ঠ পুত্র অমর বসু কারারুদ্ধ হন এবং ১৯২০ খ্রিস্টাব্দে মুক্তি পান। পিতা ও পুত্রের একসাথে কারারুদ্ধ হওয়ার এই অসাধারণ ঘটনাটি তৎকালীন বাংলার রাজনীতিতে এক বিরাট আলোড়ন সৃষ্টি করে। মুক্তি লাভের পর বাংলার অতীন্দ্রনাথ যুবশক্তিকে সংগঠিত করতে সচেষ্ট হন।   অতীতে বাংলায় দুর্গাপূজা কিছু জমিদার বাড়িতে এবং কিছু ধনী ব্যক্তির বাড়িতে অনুষ্ঠিত হত এবং উচ্চ সমাজের মাত্র কয়েকজন ধনী ব্যক্তির আমন্ত্রিত হিসাবে যোগদানের অধিকার ছিল।অতীন্দ্রনাথ মনে করতেন যে "মা দুর্গা" যদি সকলের হয় এবং দুর্গাপূজা যদি সমাজের কল্যাণের জন্য হয়, তাহলে সকল জাতি, ধর্ম ও বর্ণের মানুষের পূজায় অংশগ্রহণের অধিকার থাকা উচিত। এই চিন্তাভাবনার ফলস্বরূপ, সুভাষচন্দ্রের নির্দেশে ১৯২৫ খ্রিস্টাব্দে দেশ থেকে জাতি-ধর্মের ও ধনী-দরিদ্রের ভেদাভেদ দূর করে একই মণ্ডপে সাধারণ মানুষের জন্য উন্মুক্ত রাখার সিদ্ধান্ত নেন।সকলের শক্তির আরাধনায় মিলনের জন্য দুর্গাপূজার ব্যবস্থা করেন। এরপরই তিনি ১৯২৬ খ্রিস্টাব্দের ২ এপ্রিল বীরাষ্টমী উৎসবের মাধ্যমে প্রতিষ্ঠা করেন সিমলা ব‍্যায়াম সমিতি। প্রথমে কুস্তি, ব্যায়াম এবং লাঠি দিয়ে যুদ্ধের প্রশিক্ষণ দেওয়া হত। পরে সামরিক বাহিনীর প্রশিক্ষণ সহ ফুটবল, ভলিবল এবং অন্যান্য বিভিন্ন খেলারও অনুশীলন চলত। দেশের অনেক বিখ্যাত কুস্তিগীর এবং লাঠি খেলাধুলাবিদ সিমলা ব্যায়াম সমিতির ছাত্র-সদস্য ছিলেন। সূচনাবর্ষ থেকেই সিমলা ব‍্যায়াম সমিতি প্রাঙ্গণে সুভাষচন্দ্রের পরামর্শে অতীন্দ্রনাথ সর্বজনীন দুর্গাপূজার প্রবর্তন করেন। অতীন্দ্রনাথ বসুর এই অনন‍্য প্রয়াসে এক অনেক বড় অভিসন্ধি কার্যকর হয়েছিল।দেবী দুর্গাকে দেশমাতৃকা রূপে পুজা ও আরাধনার সাথে চলত বিপ্লবী কাজকর্ম চালানোর প্রয়াস ও স্বাধীনতা সংগ্রামীদের বৈঠক। সর্বসাধারণের এই দুর্গাপূজা উপলক্ষ করেই সারা বাংলার বিভিন্ন প্রান্ত হতে অসংখ্য বিপ্লবীদের জমায়েত হত সাধারণ মানুষের ভিড়ে। তাদের ওই ভিড়ে ব্রিটিশ পুলিশের বিপ্লবী চেনার ক্ষমতাই ছিল না।  বাগবাজার সর্বজনীন দুর্গাপূজা ১৯১৯ খ্রিস্টাব্দে প্রথমে 'লেবুবাগান বারোয়ারী দুর্গাপূজা' নামে শুরু হলেও স্থানীয় মানুষের মধ্যেই সীমাবদ্ধ ছিল এবং ১৯৩০ খ্রিস্টাব্দে সলিসিটর দুর্গাচরণ বন্দ্যোপাধ্যায়ের হাতে বাগবাজার সর্বজনীন দুর্গাপূজার রেজিস্ট্রেশন হয়। তাই আক্ষরিক অর্থে সিমলা ব‍্যায়াম সমিতির দুর্গাপূজা কলকাতায় তথা বাংলার প্রথম সর্বজনীন দুর্গাপূজা হিসাবে পরিগণিত হয়।  ডালহৌসি স্কোয়ার বোমা মামলায় ভূপাল বসু ও প্রধান নেতা হিসাবে, সমিতির গুরুত্বপূর্ণ সংগঠক ডা.নারায়ণচন্দ্র রায় ও ব্রিটিশ আদালত তাদের দোষী সাব্যস্ত করে শাস্তি হিসাবে আন্দামান জেলে নির্বাসিত করে। ফলত  ব্রিটিশ সরকার ১৯৩২ খ্রিস্টাব্দের ৪ জানুয়ারি সিমলা ব্যায়াম সমিতিকে অবৈধ ঘোষণা করে এবং সমিতিটি বন্ধ করে দেয়। সমস্ত আসবাবপত্র এবং খেলার সরঞ্জাম বাজেয়াপ্ত করে। সেই সময় সমিতিটি 'ব্যায়াম সমিতি' নামে পরিচালিত হত। ১৯৩৪ খ্রিস্টাব্দের ৭ অক্টোবর, ব্রিটিশ সরকার আদেশ প্রত্যাহার করলে এটি আবার 'সিমলা ব্যায়াম সমিতি' নামে কার্যক্রম শুরু করে। পুনরায় শুরু হয় সর্বজনীন দুর্গাপূজা। নামকরণও হয়েছিল স্বদেশী পুজো  এবং সে বছর পূজা পরিষদের সভাপতি হন সুভাষচন্দ্র বসু।  সর্বজনীন দুর্গাপূজা  সিমলা ব‍্যায়াম সমিতি প্রাঙ্গণে প্রাথমিক ভাবে, রীতি অনুসারে, প্রতিমা তৈরি করা হয়েছিল একচালার ধাঁচে এবং তৈরি করেন শিল্পী এন সি পাল তথা নিতাইচরণ পাল  এবং পূজার মণ্ডপ তৈরি করা হয়েছিল হোগলাপাতার বেড়া দিয়ে। খ্যাতনামা সাংবাদিক ও স্বাধীনতা সংগ্রামী চপলাকান্ত ভট্টাচার্য ছিলেন প্রথম দুর্গাপূজার পুরোহিত। দেরীর পরিধানে ছিল খাদির শাড়ি। সেকারণে শিক্ষিত সমাজে সমিতির প্রতিমাটিকে "স্বদেশী ঠাকুর" নামে ডাকা হত। কিন্তু বিদেশি ফল থাকত পূজার উপকরণে।  তবে  অসাধারণ শ্রদ্ধা ও ভক্তির সাথে পূজা অনুষ্ঠিত হয়। জাতপাত নির্বিশেষে অঞ্জলি দেওয়া শুরু হয় মহাষ্টমী তিথিতে। ১৯৩৯ খ্রিস্টাব্দ হতে সিমলা ব্যায়াম সমিতির মণ্ডপে পুরানো একচালার বদলে পাঁচচালার প্রতিমা পূজার ব্যবস্থা হয়। অতীন্দ্রনাথের এই ব্যবস্থায় সমর্থন করেন তার প্রতিবেশী ও স্বামী বিবেকানন্দের দ্বিতীয় ভ্রাতা মহেন্দ্রনাথ দত্ত। তিনি নতুন মাতৃপ্রতিমা শাস্ত্রীয় যুক্তিতে প্রতিষ্ঠা করেন।  অনন‍্য বৈশিষ্ট্য  দুর্গোৎসবের অংশ হিসাবে অতীন বসু জাতীয়তাবাদী উন্মাদনার প্রতিকৃতি দর্পের সাথে পলাশির যুদ্ধ থেকে সিপাহি বিদ্রোহ পর্যন্ত ভারতের মুক্তি আন্দোলনের অসংখ্যা ঘটনা পাপেট শো ও পোস্টারের মাধ্যমে তুলে ধরতেন। পরবর্তীতে বিভিন্ন সময়ে সিপাহি বিদ্রোহ,  বাঘা যতীনের বালেশ্বরের যুদ্ধ, মাতঙ্গিনী হাজরার সাহসিকতা, চট্টগ্রাম অস্ত্রাগার লুন্ঠন, আগস্ট বিপ্লব, কোহিমা সংগ্রাম, স্বামী বিবেকানন্দের সমাজতন্ত্রের আহ্বান, মহাত্মা গান্ধীর মৃত্যু, নেতাজীর বৈপ্লবিক জীবন ও অন্তর্ধান, ঐক্যের প্রয়োজনীয়তা, রবীন্দ্রনাথ এবং বিবেকানন্দের আদর্শের মতো ঘটনাগুলি প্রদর্শিত হত। পোস্টারগুলিতে বিভিন্ন ধরণের বক্তৃতাসহ নানা উদ্ধৃতির উল্লেখ থাকত। যেমন-  ‘বাহুতে তুমি মা শক্তি হৃদয়ে তুমি মা ভক্তি, তোমারি প্রতিমা গড়ি মন্দিরে মন্দিরে রক্তাম্বুদি আজি করিয়া মন্থন তুলিয়া আনিব স্বাধীনতার ধন। সময় হয়েছে নিকট এখন বাঁধন ছিঁড়তে হবে। হে ভারত ভুলিও না তোমার নারী জাতির আদর্শ নতুন ভারত বেরুক । বেরুক লাঙল ধরে, চাষার কুটির ভেদ করে, জেলে মালা মুচি মেথরের ঝুপড়ির মধ্য হতে । বেরুক মুদির দোকান থেকে, ভুনাওয়ালার উনুনের পাশ থেকে । বেরুক কারখানা থেকে, হাট থেকে, বাজার থেকে। বেরুক ঝোড় জঙ্গল পাহাড় পর্বত থেকে ।  একই ধারায় স্বাধীনতা-উত্তর সময়েও সিমলা ব্যায়াম সমিতি শিক্ষা, বুদ্ধি, শক্তি এবং সংবেদনশীলতা প্রত্যাশায়, সমাজের বিভিন্ন স্তরে বৈষম্য দূর করার জন্য এই অপ্রীতিকর বৈষম্যের বিরুদ্ধে অবিরাম লড়াই-এর প্রয়াস অক্ষুন্ন রেখেছে। অতীন্দ্রনাথের জ্যেষ্ঠ পুত্র অমরেন্দ্রনাথ বসু সকল সময়েই পিতার সহযোগী ছিলেন। পিতার মৃত্যুর পর তিনি সমিতির সভাপতি এবং পূজা পরিষদের প্রধান উপদেষ্টা ছিলেন।  ২০২৫ খ্রিস্টাব্দের শতবর্ষেও উদ্যোক্তারা বিষয়-ভাবনায় উপস্থাপন করল- স্বদেশীয়ানার বিপ্লবতীর্থ।   সিমলা ব‍্যায়াম সমিতির সাথে জড়িত বিশিষ্টজন নেতাজি সুভাষচন্দ্র বসুর বিশেষ আস্থাভাজন তো ছিলেনই বিপ্লবী অতীন্দ্রনাথ। তাই তাঁর বাড়িতে বা সমিতিতে নিয়মিত যাতায়াত ছিল সুভাষচন্দ্রের। স্বাধীনতা সংগ্রামের বিপ্লবীদের আনাগোনা এবং বিভিন্ন সময়ে যে যে বিশিষ্টজনের আসা যাওয়া নিয়মিত ছিলেন তারা হলেন-  শরৎচন্দ্র বসু  ⁠দেশপ্রিয় যতীন্দ্রমোহল সেনগুপ্ত  সুরেশচন্দ্র মজুমদার  ⁠ডা মাখনলাল সেন  ⁠ভূপেন্দ্রনাথ দত্ত, স্বামী বিবেকানন্দের ভ্রাতা  ⁠বঙ্কিম মুখোপাধ‍্যায়  বিধানচন্দ্র রায়  ⁠কিরণশঙ্কর রায়  ⁠রাধারমণ মিত্র⁠  ⁠উপেন্দ্রনাথ বন্দ্যোপাধ্যায়  ⁠প্রভুদয়াল হিম্মতসিংকা  ⁠হেমন্তকুমার বসু  ⁠রাজেন দেব  ⁠মদনমোহন বর্মন  ⁠চপলাকান্ত ভট্টাচার্য প্রমুখেরা অন‍্যতম নারী বিপ্লবী সদস‍্যেরা ছিলেন- ঊর্মিলা দেবী মোহিনী দেবী জ্যোতির্ময়ী গাঙ্গুলী ইলা সেন শান্তি দাস আশালতা দাস বীণা দাস কল্পনা দত্ত প্রমুখেরা মহাষ্টমীর দিন বীরাষ্টমী উৎসবে প্রায়শই উপস্থিত হতেন- প্রফুল্লচন্দ্র রায় সরলা দেবী চৌধুরানী অমৃতলাল বসু প্রমুখেরা  সিঁদুর খেলা  তথ্যসূত্র  বিষয়শ্রেণী:কলকাতার দুর্গাপূজা বিষয়শ্রেণী:কলকাতার দর্শনীয় স্থান